Komission asetus (EY) N:o 85/2004, annettu 15 päivänä tammikuuta 2004, omenoiden kaupan pitämistä koskevista vaatimuksista



Virallinen lehti nro L 013 , 20/01/2004 s. 0003 - 0018



Komission asetus (EY) N:o 85/2004, annettu 15 päivänä tammikuuta 2004, omenoiden kaupan pitämistä koskevista vaatimuksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1) ja erityisesti sen 2 artiklan 2 kohdan, sekä katsoo seuraavaa: (1) Omenat mainitaan asetuksen (EY) N:o 2200/96 liitteessä I lueteltujen niiden tuotteiden joukossa, joille on vahvistettava vaatimukset. Omenoiden ja päärynöiden kaupan pitämisen vaatimuksista ja asetuksen (ETY) N:o 920/89 muuttamisesta 6 päivänä elokuuta 2001 annetussa komission asetuksessa (EY) N:o 1619/2001(2) vahvistetaan omenoille ja päärynöille yhteiset kaupan pitämisen vaatimukset. (2) Yhdistyneiden Kansakuntien Euroopan talouskomission pilaantumisalttiiden tuotteiden laatuvaatimusten asettamista ja laadun kehittämistä käsittelevä työryhmä on päättänyt selvyyden vuoksi erottaa omenoita koskevat säännökset päärynöitä koskevista säännöksistä. Lisäksi se päätti ajantasaistaa omenoiden kaupan pitämistä ja kauppalaatua koskevat laatuvaatimuksensa FFV-50 laatua ja kokoluokittelua koskevien säännösten osalta. Maailmankaupan avoimuuden vuoksi asetus (EY) N:o 1619/2001 olisi kumottava ja annettava uudet kaupan pitämisen vaatimukset erikseen omenoille ja päärynöille. (3) Asetuksessa (EY) N:o 1619/2001 säädetty pääasiallinen kypsyyttä koskeva kriteeri on omenoille määriteltävä vähimmäiskoko. Ottaen huomioon hedelmien kiinteyttä ja sokeripitoisuutta koskevien mittausmenetelmien tekninen kehitys ja pienikokoisten kypsien omenoiden uusien markkinoiden syntyminen yhteisössä sovellettavaa omenoiden vähimmäiskokoa olisi pienennettävä samalla kun varmistetaan uusilla kypsyyskriteereillä, kuten sokeripitoisuudella ja kiinteydellä, ettei tällainen vähimmäiskoon pienentäminen johda siihen, että markkinoille tulee hedelmiä, jotka eivät ole riittävän kypsiä ja/tai kehittyneitä. (4) Koska uusien kypsyyskriteerien täsmällinen määrittely, joka ottaa huomioon omenalajikkeiden kokolajittelua koskevat ominaisuudet, vaatii perusteellisempaa taustatyötä, olisi vähimmäiskoon pienentämisen soveltamista siirrettävä 1 päivään elokuuta 2005 ja säädettävä siihen asti sovellettavat kokolajittelua koskevat siirtymäsäännökset. (5) Näiden uusien vaatimusten tarkoituksena on poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita terveen kilpailun pohjalta ja auttaa näin parantamaan tuotannon kannattavuutta. (6) Näitä vaatimuksia sovelletaan kaikissa kaupan pitämisen vaiheissa. Tuotteiden pitkät kuljetusmatkat, pitkähkö varastointiaika ja tuotteiden erilaiset käsittelyt saattavat aiheuttaa niissä biologisesta kehittymisestä ja pilaantumisalttiudesta aiheutuvaa laadun heikkenemistä. Tämä heikentyminen on syytä ottaa huomioon sovellettaessa vaatimuksia lähetysvaihetta seuraavissa kaupan pitämisen vaiheissa. (7) Erityisen huolellisesti lajiteltavissa ja pakattavissa ekstraluokan tuotteissa on otettava huomioon ainoastaan tuoreuden ja nestejännityksen väheneminen. (8) Hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla CN-koodiin ex 0808 10 kuuluvien omenoiden kaupan pitämistä koskevat vaatimukset esitetään liitteessä. Nämä vaatimukset koskevat kaikkia kaupan pitämisen vaiheita asetuksessa (EY) N:o 2200/96 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti: - vähäistä tuoreuden ja nestejännityksen vähenemistä, - muissa kuin ekstraluokkaan luokitelluissa tuotteissa vähäistä tuotteen biologisesta kehittymisestä ja pilaantumisalttiudesta johtuvaa laadun heikkenemistä. 2 artikla Seuraavia kokolajittelua koskevia säännöksiä sovelletaan 31 päivään heinäkuuta 2005 saakka: a) Kun koko määritetään halkaisijan mukaan, kussakin luokassa vaaditaan vähintään seuraavan suuruinen halkaisija: >TAULUKON PAIKKA> b) Kun koko määritetään painon mukaan, kussakin luokassa vaaditaan vähintään seuraavan suuruinen paino: >TAULUKON PAIKKA> 3 artikla Kumotaan asetus (EY) N:o 1619/2001. 4 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Liitteessä olevan III kohdan toista ja kolmatta alakohtaa sovelletaan vasta 1 päivästä elokuuta 2005. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä tammikuuta 2004. Komission puolesta Franz Fischler Komission jäsen (1) EYVL L 297, 21.11.1996, s. 1. Asetus sellaisena kuin se on viimeksi muutettuna komission asetuksella (EY) N:o 47/2003 (EYVL L 7 11.1.2003, s. 64). (2) EYVL L 215, 9.8.2001, s. 3. Asetus sellaisena kuin se on muutettuna asetuksella (EY) N:o 46/2003 (EYVL L 7 11.1.2003, s. 61). LIITE OMENOITA KOSKEVAT VAATIMUKSET I TUOTTEEN MÄÄRITELMÄ Nämä vaatimukset koskevat Malus domestica Borkh. -lajikkeiden omenoita, jotka on tarkoitettu toimitettaviksi kuluttajille tuoreina, lukuun ottamatta teolliseen jalostukseen tarkoitettuja omenoita. II LAATUA KOSKEVAT SÄÄNNÖKSET Vaatimusten tarkoituksena on määritellä omenoiden laatu kauppakunnostuksen ja pakkaamisen jälkeen. A Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat omenoiden on kaikissa luokissa oltava: - eheitä, - terveitä, tuotteita, joissa on mätää tai jotka ovat muuten pilaantuneet kulutukseen kelpaamattomiksi, ei sallita, - puhtaita, käytännössä vailla näkyviä vieraita aineita, - lähes vailla tuholaisia, - lähes vailla tuholaisten aiheuttamia vioittumia, - vailla epätavanomaista pintakosteutta, - vailla vierasta hajua tai makua. Hedelmien on lisäksi oltava huolellisesti poimittuja. Omenoiden kehitysasteen ja kunnon on oltava sellainen, että - niiden kypsyminen voi jatkua ja ne voivat saavuttaa lajikkeelle sopivan kypsyysasteen(1)(2), - ne kestävät kuljetuksen ja käsittelyn, sekä - ne saapuvat tyydyttävässä kunnossa määräpaikkaan. B Luokitus Omenat luokitellaan kolmeen luokkaan seuraavasti: i) Ekstraluokka Tähän luokkaan luokiteltujen omenoiden on oltava erittäin hyvälaatuisia. Niiden on oltava muodoltaan, kooltaan ja väriltään lajikkeelle tyypillisiä(3), ja niiden kannan on oltava vahingoittumaton. Mallon on oltava täysin vahingoittumaton. Niiden on oltava virheettömiä hyvin vähäisiä pintavirheitä lukuun ottamatta edellyttäen, että virheet eivät vaikuta tuotteen ulkonäköön, laatuun, säilyvyyteen tai pakkauksen ulkoasuun. ii) I luokka Tähän luokkaan luokiteltujen omenoiden on oltava hyvälaatuisia. Niiden on oltava muodoltaan, kooltaan ja väriltään lajikkeelle tyypillisiä(4). Mallon on oltava täysin vahingoittumaton. Niissä voi kuitenkin olla seuraavanlaisia vähäisiä vikoja, jos viat eivät vaikuta tuotteen ulkonäköön, laatuun, säilyvyyteen ja pakkauksen ulkoasuun: - vähäinen muotovirhe, - vähäinen kehitysvirhe, - vähäinen värivirhe, - vähäisiä kuoren vikoja, jotka eivät saa olla: - muodoltaan pitkänomaisten vikojen osalta yli kahden senttimetrin pituisia, - muiden vikojen osalta yli yhtä neliösenttimetriä kokonaispinta-alaltaan, lukuun ottamatta hedelmärupea (Venturia inaequalis), jonka kokonaispinta-ala ei saa olla yli 0,25:tä neliösenttimetriä, - lievien vaurioiden, jotka eivät saa olla tummuneita, osalta yli yhtä neliösenttimetriä kokonaispinta-alaltaan. Omenoista voi puuttua kanta, jos se on irronnut siististi eikä kuori kantakuopassa ole vaurioitunut. iii) II luokka Tähän luokkaan kuuluvat omenat, joita ei voida luokitella ylempiin luokkiin, mutta jotka vastaavat edellä määriteltyjä vähimmäisvaatimuksia(5). Mallossa ei saa olla merkittäviä vikoja. Niissä voi olla seuraavanlaisia virheitä edellyttäen, että niiden laatuun, säilyvyyteen tai ulkoasuun liittyvät olennaiset ominaispiirteet säilyvät muuttumattomina: - muotovirheitä, - kehitysvirheitä, - värivirheitä, - vähäisiä kuoren virheitä, jotka eivät saa olla: - muodoltaan pitkänomaisten vikojen osalta yli neljän senttimetrin pituisia, - muiden vikojen osalta yli yhtä neliösenttimetriä kokonaispinta-alaltaan, lukuun ottamatta hedelmärupea (Venturia inaequalis), jonka kokonaispinta-ala ei saa olla yli 0,25:tä neliösenttimetriä, - lievien vaurioiden, jotka voivat olla hiukan tummuneita, osalta yli 1,5:tä neliösenttimetriä. III KOKOLAJITTELUA KOSKEVAT SÄÄNNÖKSET Koko määritetään keskikohdan suurimman halkaisijan tai painon mukaan. Kun koko määritetään halkaisijan mukaan, kussakin luokassa vaaditaan vähintään seuraavan suuruinen halkaisija: >TAULUKON PAIKKA> Kun koko määritetään painon mukaan, kussakin luokassa vaaditaan vähintään seuraavan suuruinen paino: >TAULUKON PAIKKA> Jotta taattaisiin tasakokoisuus kussakin pakkauksessa: - halkaisijan mukaan kokolajiteltujen hedelmien saman pakkauksen hedelmien halkaisijoiden ero saa olla enintään: - viisi millimetriä ekstraluokan hedelmillä ja kerroksittain riveihin pakatuilla I ja II luokan hedelmillä(6), - kymmenen millimetriä irtotavarana pakkauksessa tai myyntipakkauksessa tarjottavilla I luokan hedelmillä(7); - painon mukaan kokolajiteltujen hedelmien saman pakkauksen hedelmien painoero saa olla enintään: - 20 prosenttia hedelmien keskipainosta ekstraluokan hedelmillä ja kerroksittain riveihin pakatuilla I ja II luokan hedelmillä, - 25 prosenttia pakkauksen hedelmien keskipainosta irtotavarana pakkauksessa tai myyntipakkauksessa tarjottavilla I luokan hedelmillä. Irtotavarana pakkauksessa tai myyntipakkauksessa tarjottaville II luokan hedelmille ei ole vahvistettu sääntöä yhtenäisestä koosta. IV SALLITTUJA POIKKEAMIA KOSKEVAT SÄÄNNÖKSET Jokaisessa pakkauksessa sallitaan laatu- ja kokopoikkeamien rajoissa tuotteita, jotka eivät ole mainitun laatuluokan vaatimusten mukaisia. A Sallitut laatupoikkeamat i) Ekstraluokka Viisi prosenttia lukumäärästä tai painosta omenoita, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) I luokka Kymmenen prosenttia lukumäärästä tai painosta omenoita, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. iii) II luokka Kymmenen prosenttia lukumäärästä tai painosta omenoita, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta hedelmiä, joissa on mätää tai jotka ovat muuten pilaantuneet kulutukseen kelpaamattomiksi. Tämän poikkeaman rajoissa voidaan hyväksyä enintään kaksi prosenttia lukumäärästä tai painosta hedelmiä, joissa on seuraavia vikoja: - pahoja korkkiutuma- tai lasittumataudin aiheuttamia virheitä, - vähäisiä arpeutumattomia halkeamia tai repeytymiä, - hyvin vähäistä pilaantumista. - hedelmän sisällä olevia tuholaisia ja/tai tuholaisten mallolle aiheuttamia vaurioita. B Sallitut kokopoikkeamat Kaikissa luokissa 10 prosenttia lukumäärästä tai painosta saa olla hedelmiä, jotka kuuluvat välittömästi alempaan tai ylempään kokoluokkaan kuin pakkauksessa mainittu kokoluokka siten, että pienimpään sallittuun kokoluokkaan luokitellut hedelmät saavat olla enintään: - viisi millimetriä vähimmäiskokoa pienempiä silloin kun kokoluokka määritetään halkaisijan mukaan, - 10 grammaa vähimmäispainoa pienempiä silloin kun kokoluokka määritetään painon mukaan. V PAKKAUKSEN ULKOASUA KOSKEVAT SÄÄNNÖKSET A Tasalaatuisuus Kunkin pakkauksen sisällön on oltava tasalaatuinen ja sisällettävä ainoastaan samaa alkuperää, lajiketta, laatu- ja kokoluokkaa (jos tuote on pitänyt lajitella koon mukaan) ja kypsyysastetta olevia omenoita. Ekstraluokan hedelmien on oltava myös väriltään yhdenmukaisia. Enintään viiden kilogramman nettopainoiset omenoiden myyntipakkaukset voivat sisältää eri omenalajikkeiden sekoituksia edellyttäen, että ne ovat tasalaatuisia ja kunkin kyseessä olevan lajikkeen osalta samaa alkuperää, kokoluokkaa (jos tuote on pitänyt lajitella koon mukaan) ja kypsyysastetta. Poiketen siitä, mitä tätä kohtaa edeltävissä säännöksissä säädetään, tämän asetuksen soveltamisalaan kuuluvia tuotteita voidaan sekoittaa nettopainoltaan enintään kolmen kilon myyntipakkauksissa erilajisten hedelmien ja vihannesten kanssa komission asetuksessa (EY) N:o 48/2003(8) säädetyin edellytyksin. Pakkauksesta näkyvän sisällön osan on edustettava koko sisältöä. B Pakkaaminen Omenat on pakattava siten, että ne tulevat suojatuiksi asianmukaisella tavalla. Erityisesti yli 3 kilogramman painoisten myyntipakkausten on oltava riittävän jäykkiä, jotta ne suojaisivat tuotetta asianmukaisesti. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Kaupallisilla tiedoilla varustettujen materiaalien, erityisesti papereiden tai leimojen, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita esineitä. C Ulkoasu Ekstraluokan hedelmät on pakattava kerroksittain riveihin. VI MERKITSEMISTÄ KOSKEVAT SÄÄNNÖKSET Kunkin pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A Tunnistusmerkinnät Pakkaaja ja/tai lähettäjä: Nimi ja osoite tai virallisesti annettu tai hyväksytty tunnus. Jos käytetään koodia (tunnusta), merkintä "pakkaaja" ja/tai "lähettäjä" (tai vastaava lyhenne) on kuitenkin merkittävä kyseisen koodin (tunnuksen) läheisyyteen. B Tuote - "Omenoita" jos sisältö ei ole näkyvissä, - lajikkeen tai lajikkeiden nimi, - jos on kyse eri omenalajikkeiden sekoituksen sisältävästä myyntipakkauksesta, maininta jokaisesta pakkauksessa olevasta lajikkeesta. C Tuotteen alkuperä Alkuperämaa ja mahdollisesti tuotantoalue tai sen kansallinen, alueellinen taikka paikallinen nimitys. - Jos kyseessä on eri alkuperää olevien eri omenalajikkeiden sekoituksen sisältävä myyntipakkaus, kunkin lajikkeen nimeä koskevan merkinnän välittömässä läheisyydessä on mainittava sen alkuperämaa. D Kaupalliset tiedot - Luokka, - kokoluokka tai kerroksittain riveihin pakatuista hedelmistä kappalemäärä. Jos tunnistaminen tapahtuu kokoluokan perusteella, kokoluokka on ilmoitettava: a) niiden hedelmien osalta, joita tasalaatuisuusvaatimukset koskevat, vähimmäis- ja enimmäishalkaisijoina tai -painoina; b) niiden hedelmien osalta, joita tasalaatuisuusvaatimukset eivät koske, pakkauksen pienimmän hedelmän halkaisijana tai painona, jonka perään lisätään maininta "ja enemmän" tai "ja +" tai vastaava maininta taikka tarvittaessa maininta pakkauksen suurimman hedelmän halkaisijasta tai painosta. E Virallinen tarkastusmerkintä (vapaaehtoinen) (1) Fuji-lajikkeelle ja sen muunnoksille tyypillisten poimintakypsyyttä koskevien lajikeominaisuuksien vuoksi säteittäinen lasittumatauti sallitaan, jos se rajoittuu kunkin hedelmän johtosolukkoon. (2) Liukenevien kuiva-aineiden pitoisuuden ja kiinteysasteen on sen vuoksi oltava tyydyttäviä. (3) Liukenevien kuiva-aineiden pitoisuuden ja kiinteysasteen on sen vuoksi oltava tyydyttäviä. (4) Omenoiden väriä ja ruskealaikkuisuutta koskevat perusteet esitetään näiden vaatimusten lisäyksessä yhdessä ohjeellisen lajikeluettelon kanssa. (5) Omenoiden väriä ja ruskealaikkuisuutta koskevat perusteet esitetään näiden vaatimusten lisäyksessä yhdessä ohjeellisen lajikeluettelon kanssa. (6) Bramley's Seedling- (Bramley, Triomphe de Kiel) ja Horneburger-lajikkeiden omenoilla halkaisijoiden ero saa kuitenkin olla enintään 10 millimetriä. (7) Bramley's Seedling- (Bramley, Triomphe de Kiel) ja Horneburger-lajikkeiden omenoilla halkaisijoiden ero saa kuitenkin olla enintään 20 millimetriä. (8) EYVL L 7, 11.1.2003, s. 65. Lisäys 1. Väriperusteet, väriryhmät ja koodit >TAULUKON PAIKKA> 2. Ruskealaikkuisuusperusteet - Ryhmä R: omenalajikkeet, joille pinnan ruskealaikkuisuus on tyypillinen lajikeominaisuus, eikä virhe, - jäljempänä olevassa luettelossa luetelluille lajikkeille, joiden nimen perässä ei ole kirjainta R, ruskealaikkuisuus sallitaan seuraavissa rajoissa: >TAULUKON PAIKKA> 3. Kokolajitteluperusteet Ryhmä SH: Omenoita koskevien vaatimusten III osaston toisessa alakohdassa tarkoitetut suurihedelmäiset omenalajikkeet. 4. Ohjeellinen luettelo väriä, ruskealaikkuisuutta ja kokoluokkaa koskevien perusteiden mukaisesti luokitelluista omenalajikkeista Luetteloon sisältymättömien lajikkeiden hedelmät on luokiteltava niiden lajikeominaisuuksien mukaisesti. Joitakin luettelossa mainittuja lajikkeita voidaan pitää kaupan kauppanimillä, joille on haettu suojaa tai saatu suoja yhdessä tai useammassa maassa. Seuraavan taulukon ensimmäiseen ja toiseen sarakkeeseen tällaisia tavaramerkkejä ei sisälly. Muutamia esimerkkejä tunnetuista merkeistä mainitaan kolmannessa sarakkeessa. >TAULUKON PAIKKA>